watter ander longsiektes kry ''n mens behalwe longkanker of COPD? Ek is so benoud dat ek nie tien tree kan stap sonder om my asmapompie te gebruik nie. En dit gaan al vir die laaste vier vyf jaar so. Ek kan nie bekostig om dokter toe te gaan nie, so ek moet myself kan diagnoseer en dokter.
Ek dink nie dis longkanker, want dit gaan al te lank aan. Ek dink ook nie dis COPD nie want ek het nie juis slym nie en ek hoes amper nooit. Dit voel net vir my my longe het geen funksie meer oor nie.
Terloops ek het ''n jaar gelede ophou rook en GEEN verbetering ervaar nie, so miskien word daar te veel klem op rook geplaas. Daar moet baie meer oorsake wees as net rook.
Dit is moontlik dat die rook emfiseem van jou longe veroorsaak het. Ek stel voor dat jy jou naaste kliniek vir 'n konsultasie met 'n dokter besoek en vir 'n verwysing na 'n pulmonoloog (long spesialis) vra. Met jou simptome wat al so lank aankom, is dit BAIE belangrik om 'n long spesialis te konsulteer.